Изх. №……………………..

……………………………..

**П О К А Н А**

На основание чл.56а, ал. 4, т. 2 от Правилника за прилагане на закона за собствеността и ползването на земеделските земи, Областна дирекция „Земеделие” – Смолян, организира избор на оценители на недвижими имоти, вписани в регистъра на независимите оценители и притежаващи сертификат за оценителска правоспособност на недвижими имоти за изготвяне на пазарна оценка за продажба на имот, частна държавна собственост в бившите стопански дворове по реда на чл. 27, ал. 6 от Закона за собствеността и ползването на земеделските земи (ЗСПЗЗ),

**УВАЖАЕМИ ГОСПОЖИ И ГОСПОДА,**

Областна дирекция „Земеделие” – гр. Смолян, кани оценители на недвижими имоти вписани в Регистъра на независимите оценители и притежаващи сертификат за оценителска правоспособност на недвижими имоти, да предоставят на адрес: гр. Смолян, бул. „България” № 14, Център за административно обслужване – ОД „Земеделие“ – Смолян, до 17.00 ч. на 23.04.2024 г. включително, оферти за изготвяне на пазарни оценки за продажба на имоти, частна държавна собственост в бившите стопански дворове по реда на чл. 27, ал. 6 ЗСПЗЗ, както и чл. 53 от ППЗОЗЗ.

Към офертата да се приложат:

* Сертификат за оценителска правоспособност на недвижими имоти, издаден от Камарата на независимите оценители;
* Използвани подходи и методи за определяне стойността на земята;
* Ценова оферта за изготвяне на 1 брой оценка на имот;
* Ценова оферта за актуализация на изготвена оценка;
* Срок за изготвяне на оценката.

Критерии за избор на изпълнител ще бъдат ”икономически най-изгодната оферта” съответно с 50 % тежест при подбора на оферти, „подходи и методи за определяне стойността на земята“ – 30 % и „срок на изготвяне“ – 20 %.